Una errada de la Conselleria d'Educació obliga l'Ajuntament a modificar els requisits sobre la gratuïtat del "bo infantil"
19 febrer 2025

## Una errada de la Conselleria d'Educació obliga l'Ajuntament a modificar els requisits sobre la gratuïtat del "bo infantil"19 febrer 2025Última actualització: 19 febrer 2025

![](../gestion/img/c58c60346b19f05009c302f73465cc3794d4e1e8170f6bbe73bdbf3ab3ad33bf.jpg)  
  

La regidora d’Educació, ****Esther Sapena****, ha informat que la setmana passada des de la Conselleria d’Educació, Cultura, Universitats i Ocupació, es van modificar els requisits que s’havien de complir per poder sol·licitar, fora del termini ordinari, una plaça gratuïta a les escoletes infantils municipals.

Des del Departament d’Educació, es vol deixar clar que l’ordre 14/2024, de 19 de juny, de la Conselleria, relativa al bo infantil mitjançant el qual es fa efectiva la gratuïtat del primer cicle d’Educació Infantil, no estableix el procediment per a les sol·licituds de les famílies d’una plaça fora del termini ordinari a les escoles infantils municipals. Per això, per a aquets casos, la Conselleria d’Educació va facilitar als centres i va publicar a la seua pàgina web, en l’apartat "bo infantil", un document dirigit a les escoles infantils municipals, en el que s’indicaven els requisits que s’havien de complir per poder sol·licitar una plaça gratuïta fora del termini ordinari, un document que va estar modificat el passat 5 de febrer de 2025.

Per això, i després de rebre instruccions específiques de la Conselleria admetent l’errada en els documents que fins el moment hi havia publicats a la seua web, des d’ara es pot sol·licitar plaça gratuïta a la Xarxa d’Escoletes Municipals fora del període ordinari d’admissió.

«En definitiva, atenent les noves instruccions, i en defensa dels interessos i dels drets de les famílies, comuniquem que van a prendre’s de manera immediata les següents mesures: En primer lloc, a les famílies a les quals se'ls ha cobrat el rebut mensual i la matrícula al llarg d’aquest curs escolar, es procedirà a retornar-les, d’ofici, els diners abonats. Pel que fa a les famílies que sol·licitaren plaça i renunciaren a ella per haver de pagar, ja que no complien els requisits establerts per la Conselleria, se’ls contactarà des del Departament d’Educació, per ordre cronològic de sol·licitud, per oferir-los de forma gratuïta les places vacants actuals a les escoletes municipals». Així mateix, Sapena ha informat que aquelles famílies que no arribaren a sol·licitar plaça oficialment en assabentar-se que no eren gratuïtes, que poden acudir al Departament d’Educació per sol·licitar-la i que seran ateses, fins cobrir les vacants existents.

«Des de l’Ajuntament de Gandia volem manifestar la nostra disconformitat i indefensió per la situació produïda per l’errada reconeguda per la Conselleria, la qual ha deixat a algunes famílies sense un servei tan necessari com l’atenció dels seus fills i fills menors de 3 anys, tot i haver places disponibles a la xarxa municipal d’escoletes infantils. Unes situacions que ens comprometem a solucionar, de manera individualitzada», ha conclós la regidora d’Educació.

[Twittear](https://twitter.com/share)